《寄欧太史用孺曾内史明吾》
明代·胡应麟

双飞龙剑隔天涯，五夜干将映莫邪。客自西清传起草，人谁东莫代宣麻。

参差玉佩联清汉，突兀金茎驻彩霞。回首长安犹尺五，不堪魂梦到霜笳。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。